RESOLUCIÓN do 4 de marzo de 2013 pola que se convoca un curso de transportes.
Academia Galega de Seguridade Pública — III. Outras disposicións — 12/03/2013

Dentro das actividades programadas para o ano 2013 e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso de condución de motocicletas, de acordo coas seguintes bases:
Primeira.
Datos da actividade
Denominación: de transportes.
Tipo: curso.
Horas lectivas: 30.
Modalidade: presencial.
Obxectivos:
Coñecer a lexislación e a documentación relativa a transportes, facendo especial referencia ao transporte escolar e de produtos perecedoiros, xunto cunha análise e práctica con tacógrafos dixitais.
Contido:
– Concepto de transporte e normativa.
– Tempos de condución e descanso. Certificado de actividades.
– Transporte internacional, licenzas comunitarias e realización de transporte de cabotaxe en España.
– Orde de caución, baremo sancionador e confección de boletín de denuncia.
– Transporte: escolar e de menores, sanitario, de mercadorías perigosas e de produtos perecedoiros.
– O tacógrafo analóxico. Interpretación de follas de rexistro.
– O tacógrafo dixital. Funcionamento. Interpretación de tickets. Manipulación nos tacógrafos.
– Prácticas.
Segunda.
Desenvolvemento da convocatoria
Destinatarios/as:
Persoal dos corpos de policía local de Galicia.
Prazas ofertadas:
25 prazas. Reservarase o 50 % das prazas para solicitantes mulleres que reúnan os requisitos exixidos na convocatoria, segundo o disposto no artigo 37.bis da Lei 7/2004, do 16 de xullo, galega para a igualdade de mulleres e homes.
Terceira.
Solicitudes de participación
a) O persoal que desexe participar no curso convocado nesta resolución deberá cubrir o formulario de matrícula telemática na páxina web da Agasp http://agasp.xunta.es
Non se admitirá ningunha outra forma ou modelo de solicitude.
b) A falsidade ou ocultación de datos esenciais para a selección das persoas aspirantes dará lugar á exclusión automática do curso solicitado, así como á imposibilidade de participar en ningún outro curso durante o prazo dun ano computado desde o momento en que se detecte o feito.
c) É conveniente consignar no formulario de solicitude un número de teléfono móbil co fin de poder realizar as notificacións necesarias.
d) Serán excluídas automaticamente aquelas solicitudes que non teñan cubertos correctamente os datos necesarios para realizar o proceso selectivo do alumnado, que non se axusten ao formulario de solicitude ou que sexan presentadas fóra de prazo.
e) Prazo para a presentación de solicitudes: o prazo de inscrición e presentación de solicitudes de participación rematará o día 22 de marzo de 2013.
Cuarta.
Formulario normalizado de solicitude
a) Os formularios de solicitude a que se refire a base anterior serán obtidos e cubertos pola persoa solicitante necesariamente a través da páxina web da Academia Galega de Seguridade Pública, que poden encontrar no enderezo da internet http://agasp.xunta.es
b) Para cubrir correctamente os formularios de solicitude, no citado enderezo da internet dispoñerase de instrucións de axuda que deberán observar en todo momento as persoas solicitantes.
c) Os formularios poderán ser obtidos e cubertos ata as 14.00 horas da data de finalización do prazo de presentación de solicitudes.
d) En caso de dúbida, dificultades técnicas ou necesidade de máis información poderán dirixirse á Agasp a través do número de teléfono 886 20 61 10, do fax: 886 20 61 22 ou enderezo de correo electrónico formacion.agasp@xunta.es, que adoptará as medidas necesarias para facilitar a presentación de solicitudes.
Criterios de selección:
a) Menor número de cursos realizados polo/a alumno/a solicitante nos últimos dous anos, segundo consten nas bases de datos da academia, e non ter feito con anterioridade o curso que se convoca.
b) A igual número de cursos terá preferencia o alumnado que leve máis tempo sen participar nas actividades da Academia.
c) Antigüidade.
Listado de solicitudes seleccionadas:
O día 26 de marzo de 2013 a Academia Galega de Seguridade Pública publicará no sitio web http://agasp.xunta.es, as solicitudes de participación que resultasen seleccionadas segundo os criterios de selección mencionados anteriormente.
Obrigas das persoas seleccionadas:
De acordo co establecido no artigo 21 do Regulamento de réxime interior da Agasp: as persoas que resulten seleccionadas teñen a obriga de participar no desenvolvemento da actividade, agás que comunicasen a súa imposibilidade de asistencia con polo menos 48 horas de antelación ao comezo desta. A devandita renuncia deberase comunicar por escrito a la Agasp, por correo electrónico ao enderezo formación.agasp@xunta.es ou por fax ao número 886 20 61 22.
Unha vez comezado o curso, ao alumnado só se lle permitirá a falta de asistencia a un 10 % como máximo das horas totais, e sempre xustificadamente. De exceder esta porcentaxe non terá dereito ao diploma ou certificado.
Quinta.
Desenvolvemento da actividade
Lugar: Agasp.
Horario: días 3, 10 e 17 de abril das 9.30 ás 14.30 e das 15.30 ás 18.30 e día 24 de abril das 9.00 ás 15.00 horas.
Días: 3, 10, 17 e 24 de abril de 2013.
Certificado de aproveitamento:
Ao finalizar a actividade entregarase un certificado de aproveitamento a todas aquelas persoas que acrediten a súa asistencia continuada a esta e superen as correspondentes probas de coñecementos.
Sexta.
Baremación da actividade
Para os efectos do previsto nos anexos II e III da Orde do 28 de xaneiro de 2009 da Consellería de Presidencia, Administracións Públicas e Xustiza, publicada no DOG do 2 de febreiro, esta actividade terá unha baremación de 0,75 puntos.
Sétima.
Dereitos e deberes do alumnado participante
Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado pola Orde da Consellería de Presidencia, Administracións Públicas e Xustiza do 4 de febreiro de 2009 (DOG núm. 30, do 12 de febreiro).
Oitava.
Modificacións e incidencias
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 4 de marzo de 2013